b'\n_START_ARTICLE_\n\xc5\xbdeljko Karaula\n_START_SECTION_\n\xc5\xbdivotopis\n_START_PARAGRAPH_\n\xc5\xbdeljko Karaula ro\xc4\x91en je 29. kolovoza 1958. godine u Prispu kod Livna. Osnovnu \xc5\xa1kolu zavr\xc5\xa1io je u Livnu 1974. godine. \xc5\xa0kola primijenjene umjetnosti zavr\xc5\xa1io je u Zagrebu 1978. godine. Na Filozofskom fakultetu u Zagrebu apsolvirao je povijest umjetnosti i etnologiju 1982. godine. Akademiju likovnih umjetnosti u Zagrebu diplomirao je u klasi prof. Ante Kuduza 1984. godine. Izlagao je na vi\xc5\xa1e od dvadeset samostalnih i vi\xc5\xa1e desetaka skupnih izlo\xc5\xbebi. Sudjelovao je na vi\xc5\xa1e likovnih kolonija i sa lako\xc4\x87om se odazivao na humanitarne donacije za djecu stradalu u ratu u Hrvatskoj, za nabavku aparata u bolnici Sv. Duh, u Pakracu je poklonio svih \xc4\x8detrnaest postaja Kri\xc5\xbenog puta i ostale._NEWLINE_Osim slikarstvom, bavi se dizajnom i kiparstvom. Dokazao se u razli\xc4\x8ditim materijalima i tehnikama. To su terakota, poculan, bronca i drvo u kiparstvu, te akvarel, uljni pastel, ulje na platnu, akrilik na platnu i vitraj u slikarstvu. Sudjelovao je na javnim natje\xc4\x8dajima za spomen-obilje\xc5\xbeja stradalim braniteljima, bla\xc5\xbeenom Alojziju Stepincu u Lepoglavi, sv. ocu Ivanu Pavlu II. u Dubrovniku. Neki od njegovih natje\xc4\x8dajnih radova ve\xc4\x87 su izvedeni: \xc5\xbdena - robija\xc5\xa1ica za Hrvatsku, korpus Krista na Domovinskom kri\xc5\xbeu u Po\xc5\xbeegi, kapela Male Gospe u Kusonjama te kapelica sv. Stjepana u \xc4\x8celebi\xc4\x87u. \xc4\x8clan je HDLU-a Zagreb, ULS-a Zapre\xc5\xa1i\xc4\x87 i Akademije Art.\n_START_SECTION_\nRadovi\n_START_PARAGRAPH_\n\xc5\xbdeljko Karaula samostalne izlo\xc5\xbebe je izlagao diljem hrvatske. Inspiraciju crpi iz \xc5\xbeivopisnih krajolika Livanjskog kraja te na temu "\xc5\xbeene". Tako je naslikao ciklus "Vrtovi sunca" na temu Livanskog polja, te cikluse "\xc5\xa0ume slapovi glazbom \xc5\xbeene", "Otajstvo \xc5\xbeene" i figurice \xc5\xbeena na temu \xc5\xbeene.'